6 Awerɛhosɛm* foforo bi nso wɔ hɔ a mahu wɔ wiase, na ɛto nnipa nyinaa. Ɛne sɛ:2 Nokware Nyankopɔn no ma obi nya sika ne ahonyade ne anuonyam, na nea ɔpɛ biara, ne nsa ka;* nanso nokware Nyankopɔn no mma ontumi mfa nnye n’ani, na mmom ɔhɔho na ɔde gye n’ani. Eyi yɛ ahuhude ne amanehunu kɛse.3 Sɛ onipa wo ɔha, na ɔtena ase mfe pii, na ɔbɔ akwakoraa, na sɛ ne nyinaa akyi no, wantumi* amfa nneɛma pa a ɔwɔ no annye n’ani ansa na wakɔ ɔdamoa mu a, metumi aka sɛ abofra a wɔapɔn* no mpo ye sen no.+4 Wammɛyɛ hwee; esum mu na ɔkɔe, na esum akata ne din so.5 Ɛwom sɛ wanhu owia da, na onnim biribiara de, nanso eye ma no koraa* sen nea odi kan no.+6 Sɛ obi di mfe mpem abien, na wannye n’ani a, mfaso bɛn na ɛwɔ so? Ɛnyɛ faako na obiara rekɔ?+7 Brɛ a onipa brɛ nyinaa, ɔbrɛ de hyɛ n’anom ma;+ nanso ɔmmee da.*8 Dɛn na onyansafo de kyɛn ɔkwasea,+ na sɛ ohiani nim sɛnea ɔbɛsonsɔn ne ho* a, mfaso bɛn na ɛwɔ so?9 Eye sɛ nea w’ani hu no, wobɛma w’ani agye ho sen sɛ wubekyinkyin* adi w’akɔnnɔ akyi. Eyi nso yɛ ahuhude, na ɛyɛ ɔbrɛgu.*10 Nea aba biara, ɛwɔ din dedaw, na sɛnea onipa te nso, obiara nim; ɔrentumi ne nea ɔwɔ tumi sen no no ntwe manso.11 Sɛ nsɛm* dɔɔso a, ahuhude nso dɔɔso; na mfaso bɛn na ɛde brɛ nnipa?12 Hena na onim ade a eye paa sɛ onipa yɛ wɔ ne nkwa nna kakra a mfaso biara nni so no mu, ne nkwa nna a etwam te sɛ sunsuma no?+ Hena na obetumi akyerɛ onipa nea ebesi wɔ wiase wɔ ne kɔ akyi?
twi_Latn